ସବୁ ଜିନିଷକୁ ଠିକ ଦିଗରେ ନେବା ପାଇଁ ନେତୃତ୍ବ ମହତ୍ବପୂର୍ଣ୍ଣ ଅଟେ ଯାହା ସମୟ ସହ ଶିଖିବାକୁ ଓ ଅର୍ଜନ କରିବାକୁ ପଡିଥାଏ। ଆଇଟିଆଇ ପ୍ରିନ୍ସପାଲ ଓ କୌଶଳ ପ୍ରଶିକ୍ଷକଙ୍କ ମଧ୍ୟରେ ନେତୃତ୍ବ ଓ ପ୍ରବନ୍ଧନ କୌଶଳ ବଢାଇବା ପାଇଁ, ରାଜ୍ୟ ସରକାର ଆଇଟିଇଇଏସ ସିଙ୍ଗାପୁର ସହ ଏମଓୟୁ ସ୍ବାକ୍ଷର କରିଛନ୍ତି। ଏହା ଦ୍ବାରା ୧୦୦ ଜଣଙ୍କୁ ୩ ଟି ପର୍ଯ୍ୟାୟରେ ଫେବୃଆରୀ ୨୦୧୮ ରୁ ମେ ୨୦୧୮ ମଧ୍ୟରେ ପ୍ରଦ୍ୟୋଗିକ ନେତୃତ୍ବ ସମ୍ପର୍କରେ ତାଲିମ ଦିଆଯାଇଛି।
ରାଜ୍ୟରେ ଦକ୍ଷତା ବିକାଶ ଓ ଧନ୍ଦାମୂଳକ ପ୍ରଶିକ୍ଷଣ ପ୍ରଦାନ ନିମନ୍ତେ ମାନବ ସମ୍ବଳ ଓ ସାମାଜିକ ଗୁଣବତ୍ତାର ସାମୁହିକ ବିକାଶ ଓ ଦକ୍ଷତା ବୃଦ୍ଧି କରାଇବା ଏହି ଦୁଇ ସପ୍ତାହ ପ୍ରଶିକ୍ଷଣ କାର୍ଯ୍ୟକ୍ରମର ଉଦ୍ଦେଶ୍ୟ ଥିଲା ।
କୋର୍ସ ମଡେଲ ନିର୍ମାଣ କରିବା ବେଳେ ଏପରି କରାଯାଇଛି ଯେପରି ତାହାର ସମସ୍ତ ପ୍ରକାର ପରିଚାଳନା ସମ୍ବନ୍ଧୀୟ ବିଷୟ ରହିବ ଯଥା ଯୋଜନା, ନୀତି, ଗୁଣବତ୍ତା ଓ ଉଦ୍ଯୋଗ । ପିଲାମାନେ ପାଠ ପଢିବା ସମୟରେ ଷ୍ଟଡି ଟୁର ଯିବେ ଯାହା ଦ୍ବାରା ପିଲାମାନେ ଅଧିକ କିଛି ଶିଖିବା ପାଇଁ ପାଇବେ । ନିକଟରେ ଥିବା ଆଇଆଇଟି କ୍ୟାମ୍ପସକୁ ବି ଯିବେ । ସେଠାରେ ପିଲାମାନେ ଏକ ନିର୍ଦ୍ଧିଷ୍ଟ ବିଷୟରେ ଗବେଷଣା କରିବାର ସୁଯୋଗ ମଧ୍ୟ ପାଇବେ ।
ପ୍ରଥମ ପର୍ଯ୍ୟାୟରେ ସ୍କିଲ ଲିଡର ମାନଙ୍କୁ ତାଲିମ ଦିଆଯାଇଛି । ପ୍ରଶିକ୍ଷାର୍ଥୀମାନେ ତାଲିମ ୩ଟି ବିଭାଗର ପାଇଛନ୍ତି । ଓଏସଡିଏ ଓ ଆଇଟିଆଇ ସିଙ୍ଗାପୁର ପ୍ରଶିକ୍ଷଣ ପୂର୍ବରୁ ଏକ ପ୍ରାକ-ପ୍ରଶିକ୍ଷଣ ଶିବିରର ଆୟୋଜନ କରିଥିଲେ। ଏଥିରେ ପ୍ରଶିକ୍ଷାର୍ଥୀଙ୍କୁ ପ୍ରଦ୍ୟୋଗିକ ତାଲିମ, ବ୍ୟବହାର ସମ୍ପର୍କିତ ତାଲିମ ସହ ନିଜର ବିକାଶ ଓ ସାମାଜିକ ଚାଲିଚଳଣୀ ସମ୍ପର୍କିତ ତାଲିମ ଦିଆଯାଇଛି । ସିଙ୍ଗାପୁରରେ ପାଇବାକୁ ଥିବା ତାଲିମ ପୂର୍ବରୁ ସେମାନଙ୍କୁ ସେହି ସବୁ ବିଷୟ ପ୍ରତି ଅଭ୍ୟସ୍ତ କରିବା ଏହି ପ୍ରାକ-ତାଲିମର ଲକ୍ଷ୍ୟ ଥିଲା ।
ଦ୍ବିତୀୟ ପର୍ଯ୍ୟାୟ ନେତୃତ୍ବ ବିକାଶ କାର୍ଯ୍ୟକ୍ରମରେ ୧୦୦ ଆଇଟିଆଇ ଶିକ୍ଷକଙ୍କ ସହ ପ୍ରିନ୍ସପାଲ ଓ ଦକ୍ଷତା ବିକାଶ ବିଭାଗର ଅଧିକାରୀ କୌଶଳ ବିକାଶ ଓ ଧନ୍ଦାମୂଳକ ଶିକ୍ଷାର ମାନ ବୃଦ୍ଧି ପାଇଁ ଆଇଟିଇ ସିଙ୍ଗାପୁରରେ ଦୁଇସପ୍ତାହ ଧରି ଚାଲିଥିବା ତାଲିମରେ ଭାଗ ନେଇଛନ୍ତି। ଏହା ଫେବ୍ରୁଆରି - ମାର୍ଚ୍ଚ ୨୦୧୮ ମଧ୍ୟରେ ଆୟୋଜିତ ହୋଇଛି।
ଓଡିଶାରେ ଆଇଟିଆଇ ମାନଙ୍କ ଭୌତିକ, ଡିଜିଟାଲ ଓ ବୌଦ୍ଧିକ ସଂରଚନା ଦେଶରେ ଶ୍ରେଷ୍ଟ କରିବା ତଥା ମହିଳା ପେସାଦାରଙ୍କ ସଂଖ୍ୟା ଅତିକମରେ ଏକ ତୃତୀୟାଂଶ ପର୍ଯ୍ୟନ୍ତ ପହଞ୍ଚାଇବା ।
ଉଦ୍ଯୋଗୀ ଓ ବିଶ୍ବ ସ୍ତରରେ ରୋଜଗାର ଯୋଗ୍ୟ ଆଇଟିଆଇ ସ୍ନାତକ ମାନଙ୍କୁ ଗଢିବା ପାଇଁ ପାରିସ୍ଥିତିକ ତନ୍ତ୍ର ସୃଷ୍ଟି କରିବା।
କୌଶଳ ଅଭ୍ଯାସ ପାଇଁ ଉଦ୍ଯୋଗଙ୍କ ସହ ସହଭାଗିତା ବୃଦ୍ଧି ସାଙ୍ଗକୁ ଶିକ୍ଷକ ଓ ଛାତ୍ରଙ୍କୁ ଲକ୍ଷ୍ୟ ହାସଲ ପାଇଁ ପ୍ରସ୍ତୁତ କରିବା ।
